section_heading: Životopis
paragraph_text: T.I. je izdao svoj debitantski album I'm Serious 2001. godine, drugi album Trap Muzik 2003. godine, te treći album Urban Legend godinu poslije. Slavu i popularnost stekao je izdavanjem albuma King, koji je dosegao broj jedan na ljestvici Billboard 200, te je prodan u pola milijuna primjeraka u prvom tjednu. Album je bio nominiran za četiri Grammyja, te je T.I.-ju zaradio prvu nagradu Grammy na 49. dodjeli. Njegov peti i šesti album T.I. vs. T.I.P. i Paper Trail su oba dosegla vrh na ljestvici Billboard 200, što je T.I.-ju treći uzastopni album broj jedan. Krajem 2010. godine objavljuje svoj sedmi studijski album pod nazivom No Mercy.